इस तथ्य के बावजूद कि बाद में कर्पूरी ठाकुर के अनुयायियों समेत समाजवादी नेता अलग-अलग पार्टियों में बिखर गए, कर्पूरी ठाकुर की विरासत जीवित रही। उन्होंने सबाल्टर्न समूहों के सशक्तिकरण की जो प्रक्रिया शुरू की थी वह आज भी जारी है। सशक्तिकरण की उनकी अवधारणा में आत्मसम्मान/गरिमा और विकास दोनों शामिल थे और इन्हें इसी क्रम में लागू किया गया अर्थात पहले आत्मसम्मान और गरिमा और तत्पश्चात विकास। कर्पूरी ठाकुर ने भी गरिमा/आत्मसम्मान पर ज़ोर दिया और विकास के मुद्दे को नज़रअंदाज़ किया। इसका कारण था समाजवादियों की विकास संबंधी सोच और कर्पूरी ठाकुर के नेतृत्व वाली सरकारों की नीतियों में अंतर। इन सरकारों के एजेंडों में प्रतीकात्मक और पहचान से जुड़े मुद्दे तो शामिल थे परंतु विकास नहीं। लालू प्रसाद ने इसी विरासत को आगे बढ़ाया परंतु उन पर लगे भ्रष्टाचार और भाई-भतीजावाद के आरोपों ने ओबीसी और दलितों को आत्मसम्मान और गरिमा से जीने का अधिकार दिलवाने के अभियान में उनकी भूमिका को ढंक दिया। नीतीश कुमार, कर्पूरी ठाकुर की विरासत को और बेहतर ढंग से आगे ले गए। उन्होंने बिहार के लोगों को गरिमा/आत्मसम्मान और विकास दोनों दिए।